Държавен вестник, бр. 21, 2015 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  21
Във връзка с хармонизирането и ефектив-
ното използване на радиочестотния спектър 
приоритетните цели за периода 2015 – 2018 г. 
са следните:
Ø 
да се потърсят стимули, включително 
регулаторни, за бизнеса с цел използване 
на свободния радиочестотен спектър;
Ø 
да се извърши пълното освобождаване 
на обхвати 800 MHz и 2,6 GHz.
Важна насока в дейността на регулаторните 
органи е предотвратяването на натрупването 
на права за ползване на спектъра или т.нар. 
„презапасяване“, пораждащо господстващо 
положение, както и на последиците от про-
дължителното неизползване на предоставени 
права за ползване на честотен ресурс или 
неефективното му използване. По отноше-
ние на заетия, но практически неизползваем 
ресурс, в държавите от ЕС и в рамките на 
обсъжданията към Европейската комисия се 
разглеждат мерки за съкращаване на сроковете 
на издадените разрешения („use it or lose it“) 
в случаите, когато не се използва ефективно 
ресурсът, което е съпроводено със съответни 
компенсационни схеми. Подобни действия 
могат да се предприемат от националния ре-
гулатор, когато е целесъобразно за целите на 
оптимизиране на ползването на ограничения 
ресурс. Повишаването на ефективното полз-
ване на ограничения ресурс – радиочестотен 
спектър, може да се постигне и в рамките на 
законодателна инициатива чрез съкращаване 
на сроковете на издадени разрешения след 
определен период от време на неизползване 
или на неефективно ползване на ресурса, 
което може да включва и компенсиране при 
предсрочно прекратяване.
Политиката на ЕС насърчава съвместното 
използване на радиочестотен спектър на вът- 
решния пазар за задоволяване на нарастващите 
нужди от безжична свързаност. Разглежда се 
възможността за постигане на дивидент от 
споделяне на ресурси – радиочестотен спек-
тър. Вариант за осигуряване на по-голяма 
гъвкавост и повишаване на икономическата 
ефективност е съвместното използване на ра-
диочестотния спектър, като се осигури достъп 
на неопределен брой независими ползватели 
и/или устройства до радиочестотен спектър 
в същия честотен диапазон, по едно и също 
време и в определен географски регион съ-
гласно добре определен набор от условия. 
Това ще стимулира развитието на вътрешния 
пазар и ще насърчи появата на нови цифрови 
услуги в условия на ефективна конкуренция.
Друг вариант за съвместно използване 
на радиочестотния спектър е концепцията 
за лицензиран съвместен достъп (Licensed 
Shared Access – LSA). Тази концепция пред-
ставлява издаване на разрешения за ползване 
на индивидуално определен ограничен ре-
сурс – радиочестотен спектър, на ограничен 
брой алтернативни ползватели, който вече 
е предоставен на едно или повече предпри-
ятия при определени правила за ползване 
на съответния честотен ресурс, включени в 
разрешенията.
Във връзка с това се разработва хармони-
зирана рамка, включваща изготвяне и прие-
мане на решения и препоръки на Комитета 
по електронни съобщения към ЕК, с които 
да се определят хармонизираните технически 
и експлоатационни условия за определени 
радиочестотни ленти и които да служат като 
ръководство за държавите членки при при-
лагане на LSA концепцията от националните 
регулатори.
Важно условие за реализацията на съвмест-
ното използване на радиочестотен спектър е 
постигането на ползи за всички потребите-
ли. Според вижданията в ЕС развитието на 
безжични широколентови комуникационни 
услуги с осигуряване на едновременното 
съществуване на различни приложения се 
насочва в дециметровия обхват 470 – 790 MHz.
За прилагане на решенията и препоръките 
на ЕС регулаторният орган (подобно на оста-
налите регулатори в ЕС) следва да стимулира 
съвместното използване на радиочестотен 
спектър, като предприеме действия за:
Ø 
въвеждане на изисквания за взаимна 
отговорност на ползвателите във връзка 
с осигуряване на приемливи граници на 
смущенията и подходящи стратегии за 
намаляването им;
Ø 
инициативи за осигуряване на правна 
сигурност по отношение на приложимите 
правила и условия, процедури за право- 
прилагане, прозрачност за допусканията 
за съвместимост и правата на защита;
Ø 
създаване на стимули за инвестиране в 
подобрени технологии, от полза за зава-
рените и допълнителните потребители, 
като в същото време се защитава и се 
насърчава конкуренцията;
Ø 
определяне на широки радиочестотни 
канали за развиване на RLAN, както и 
предоставяне на прогнози за претоварва-
нето, за да се повиши предсказуемостта и 
надеждността на най-важните споделени 
радиочестотни ленти;
Ø 
гарантиране, че всяко преминаване от 
изключителни права на използване към 
съвместно използване засилва конку-
ренцията от страна на допълнителни 
потребители и по-специално не създава 
неправомерни конкурентни предимства 
за настоящи или бъдещи притежатели 
на права.
На национално ниво с оглед изпълнението 
на целите на настоящата секторна политика 
през периода 2015 – 2018 г. и в съответствие с 
решенията на Световната радиоконференция 
към МСД, която ще се проведе през 2015 г.,